

PROJEKTS uz 14.05.2024.

vēlamais datums izskatīšanai: FK 22.05.2024.

domē: 30.05.2024.

sagatavotājs un ziņotājs: Laila Raiskuma

 LĒMUMS

Ādažos, Ādažu novadā

2024. gada 30. maijā **Nr.**«DOKREGNUMURS»

**Par izmaiņām** **Siguļu pirmsskolas izglītības iestādē “Piejūra” struktūrā**

Ādažu novada pašvaldības dome izskatīja Siguļu pirmsskolas izglītības iestādes “Piejūra” (turpmāk - SPII) vadītājas priekšlikumu par izmaiņām iestādes struktūrā.

Saskaņā ar Valsts izglītības informācijas sistēmas datu bāzē esošiem datiem SPII ir viens izglītojamais, kuram nepieciešama speciālā izglītības programma ar valodas traucējumiem (programmas kods – 01015511) un viens izglītojamais, kuram nepieciešama speciālā izglītības programma izglītojamajiem ar mācīšanās traucējumiem (programmas kods – 01015611).

Atbilstoši Ministru kabineta 2019. gada 19. novembra noteikumu Nr. 556 “Prasības vispārējās izglītības iestādēm, lai to īstenotajās izglītības programmās uzņemtu izglītojamos ar speciālām vajadzībām” (turpmāk – Noteikumi Nr.556) noteiktajām prasībām, lai nodrošinātu speciālās pirmsskolas izglītības programmas izglītojamiem ar jauktiem izglītības traucējumiem (56. kods) īstenošanai noteikto speciālā pedagoga nodarbību pieejamību, nepieciešams veikt grozījumus SPII struktūrā.

Izvērtējot iepriekš minēto, nepieciešams mainīt esošā amata “Logopēds” (profesijas kods 2352 01) darba slodzi no 1 uz 0,9 slodzēm un izveidot amatu “Speciālais pedagogs” (profesijas kods 2634 03) ar 0,1 darba slodzi.

Izmaiņām amatu sarakstā nebūs negatīvas ietekmes uz pašvaldības budžetu, jo amatu amatalgas ir vienādas.

Pamatojoties uz Pašvaldību likuma 4. panta pirmās daļas 4. punktu, Izglītības likuma 17. panta pirmo daļu un 29. panta pirmo punktu, Ministru kabineta 2016. gada 5. jūlija noteikumu Nr. 445 “Pedagogu darba samaksas noteikumi” 31. punktu un 3. pielikuma 7. tabulu, Ministru kabineta 2011. gada 10. maija noteikumu Nr. 354 “Noteikumi par pedagogu profesiju un amatu sarakstu” pielikuma 9.9. punktu, pašvaldības Amatu klasificēšanas darba grupas 30.04.2024. atzinumu, Izglītības, kultūras, sporta un sociālās komitejas 08.05.2024. atzinumu, kā arī Finanšu komitejas 22.05.2024. atzinumu, Ādažu novada pašvaldības dome

**NOLEMJ:**

1. Ar 2024. gada 3. jūniju:
	1. izveidot Siguļu PII “Piejūra” amatu “Speciālais pedagogs”, ar 0,1 slodzi un mēnešalgu 1317,60 *euro* (profesijas kods 2352 03, maksimālā alga 1464 *euro*);
	2. noteikt Siguļu PII “Piejūra” amatam “Logopēds” 0,9 slodzes un mēnešalgu 146,40 *euro* (profesijas kods 2352 01, maksimālā alga 1464 *euro*).
2. Lēmuma 1. punkta izpildei veikt attiecīgus grozījumus pašvaldības domes 28.12.2023. lēmuma Nr. 499 „Par pašvaldības amatpersonu un darbinieku mēnešalgām 2024. gadā” 13. pielikumā “Siguļu pirmsskolas izglītības iestādes ''Piejūra'' pedagogu amatalgu saraksts 2024. gadam”.
3. Ar lēmuma izpildi saistītos izdevumus 2024. gadā apmaksāt no Siguļu pirmsskolas izglītības iestādes “Piejūra” 2024. gada budžeta tāmes līdzekļiem.
4. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ - SPII, IJN, PSN, FIN, GRN, IDR